text: জামিয়া কাসমিয়া মাদ্রাসা শাহী (শুধু মাদ্রাসা শাহী নামেও পরিচিত) উত্তর প্রদেশের মুরাদাবাদের একটি ইসলামী মাদ্রাসা। এটি একটি দেওবন্দি মাদ্রাসা। দারুল উলুম দেওবন্দের চিন্তা ও আদর্শধারায় প্রতিষ্ঠিত। মাদ্রাসাটির প্রতিষ্ঠাতা হলেন, মুহাম্মদ কাসেম নানুতভী। যিনি দারুল উলুম দেওবন্দের আচার্য এবং প্রতিষ্ঠাতা সদস্য ছিলেন। এছাড়াও মাদ্রাসার মূল ব্যক্তিত্বের মধ্যে অধিকাংশই দারুল উলুম দেওবন্দের প্রাক্তন ছাত্র বা শিক্ষক।
  
  ইতিহাস 
  মুরাদাবাদের দরিদ্র মুসলমানরা মুহাম্মদ কাসিম নানুতভীর পরামর্শে মাদ্রাসা প্রতিষ্ঠা করেছিলেন। মাদ্রাসার পৃষ্ঠপোষকদের মধ্যে রয়েছেন, রশিদ আহমদ গাঙ্গুহি, মাহমুদ হাসান দেওবন্দী, হুসাইন আহমদ মাদানী, সৈয়দ ফখরুদ্দীন আহমদ, সৈয়দ মুহাম্মদ মিয়াঁ দেওবন্দী, মুহাম্মদ জাকারিয়া কান্ধলভী এবং আসআদ মাদানির।
  
  আরশাদ মাদানী মাদ্রাসা শাহীর বর্তমান পৃষ্ঠপোষক।
  
  কোর্সসমূহ 
  মাদ্রাসা শাহী নিম্নলিখিত কোর্সগুলি প্রদান করে:
  
   তাজভিদ ও কিরাআত
   হিফজ
   আলিমিয়াত (আলিম কোর্স)
   ইফতা (মুফতি কোর্স)
   তাকমিলে আদাব (আরবি সাহিত্য)
   তাখাসুস ফিল-আদাব
   ক্যালিগ্রাফি
  
  প্রকাশনা 
  
   নিদায়ে শাহী (মাসিক উর্দু সাময়িকী)।
  
  উল্লেখযোগ্য প্রাক্তন ছাত্র 
  
   মুফতি মাহমুদ (১৯১৯ -১৯৮০), পাকিস্তানের জমিয়তে উলামায়ে ইসলামের অন্যতম প্রতিষ্ঠাতা সদস্য। তিনি ১৯৭২ থেকে ১৯৭৩ সাল পর্যন্ত খাইবার পাখতুনখোয়ার মুখ্যমন্ত্রী হিসাবে দায়িত্ব পালন করেছিলেন।
   মুফতি কেফায়াতুল্লাহ দেহলভী (), একজন ভারতীয় ইসলামি পণ্ডিত এবং হানাফি ফকিহ। তিনি জমিয়ত উলামায়ে হিন্দের প্রথম সভাপতি এবং ভারতের প্রধান মুফতি ছিলেন।
   মাওলানা নিজামুদ্দিন আসির আদ্রাভি ( ১৯২৬ ), সমসাময়িক সুন্নি হানাফি পন্ডিত, ইতিহাসবিদ ও উর্দু লেখক। তাঁর উল্লেখযোগ্য গ্রন্থগুলির মধ্যে রয়েছে: মাশির-ই শাইখুল ইসলাম, তেহরিকে আজাদি আওর মুসলামান আওর দবিস্তান-ই দেওবন্দ কি ইলমী খিদমাত।
   সাঈদ আহমদ আকবরবাদী - (১৯০৮-১৯৮৫), আলিগড় মুসলিম বিশ্ববিদ্যালয়ের ধর্মতত্ত্ব বিভাগের প্রাক্তন ডিন।
   মুহম্মদ হিফজুর রহমান সিওহরভি - (১৯০০ - ২ আগস্ট ১৯৬২), উর্দু ভাষার বিশিষ্ট লেখক। তিনি প্রায় ২৫ বছর (১৯২২-১৯৪৭) ব্রিটিশ শাসনের বিরুদ্ধে লড়াই করেছিলেন এবং আট বছর জেলখানায় কাটিয়েছিলেন। তিনি একজন রাজনীতিবিদও ছিলেন। তিনি ১৯৫২ থেকে ১৯৬২ সাল পর্যন্ত আমরোহা (লোকসভা কেন্দ্র) থেকে ভারতীয় জাতীয় কংগ্রেসের সদস্য হয়েছিলেন। তিনি ইসলাম কা ইকতেসাদী নিজাম, আখলাক অর ফলসফা -ই-আখলাক এবং কাসাস আল-কুরআন গ্রন্থ প্রযোজনা করেছেন।
   কাজী আতহার মোবারকপুরী - (মে ১৯১৬ - ১৪ জুলাই ১৯৯৬), উল্লেখযোগ্য ইসলামী ঐতিহাসিক ও লেখক। তিনি খায়র আল-কুরুন কি দরসগেহিন, তাদভীন সিয়ার-ও- মাগাজী, তাদকিরা উলামা-ই-মোবারকপুর এবং ইসলামী হিন্দ কি আজমত-ই- রাফতার মতো বইগুলি তৈরি করেছিলেন।
  
  তথ্যসূত্র 
  
  বিষয়শ্রেণী:ভারতের ইসলামি বিশ্ববিদ্যালয় ও কলেজ
  বিষয়শ্রেণী:ভারতের মাদ্রাসা
  বিষয়শ্রেণী:দেওবন্দি ইসলামী বিশ্ববিদ্যালয় ও কলেজ
title: জামিয়া কাসেমিয়া (মাদ্রাসা শাহী)